Panorama Plaza

Panorama Plaza ir dzīvojamo augstceltņu komplekss Rīgā, Pārdaugavā. Kompleksā bija paredzēts uzbūvēt četras divu augstumu daudzstāvu dzīvojamās augstceltnes, kā arī biroju un tirdzniecības piebūvi. Četri torņi tiktu izvietoti vienā līmenī gar ielu (divi augstākie centrā, bet zemākie ārmalās).Panorama Plaza projekts Augstāko ēku kopējais augstums bija paredzēts 114 metri, bet zemāko 99 metri (stāvu skaits attiecīgi 32 un 27).

Projekta attīstītājs bija Turcijas koncerns MESA Group, pasūtītājs Latvijas — Turcijas kopuzņēmums SIA «Latmes Building», ģenerāluzņēmējs — Arhitektu birojs SIA "Nams", SIA "PBLC", būvuzraugs — SIA "Projektu vadības un attīstības birojs".SIA Moduls: Tirdzniecības un biroju centrs Panorama Plaza

Projekta virzība tika uzsākta 2004. gadā un jau 2005. gada 9. februārī tika ielikts dzīvojamo ēku kompleksa pamatakmens. Pirmās "Panorama Plaza" augstceltnes celtniecība (būvlaukuma sagatavošanas darbi) tika uzsākta 2004. gadā un tika pabeigta 2006. gadā. Otrās ēkas celtniecība tika uzsākta 2005. gadā un arī ilga divus gadus. Trešās un ceturtās kompleksa ēkas celtniecība tika uzsākta attiecīgi 2007. un 2008. gadā. Tomēr 2008. gadā, saistībā ar globālo ekonomikas krīzi un nekustamā īpašuma "burbuļa" plīšanu Latvijā, projekts sākotnēji tika apturēts, bet vēlāk iesaldēts. 2010. gadā pret SIA «Latmes Building» tika sākta uzņēmuma bankrota procedūra. 2011. gadā lielākā tā kreditora Swedbank meitasuzņēmums SIA «Ektornet Residential Latvia» no maksātnespējīgā SIA «Latmes Building» nopirka nepabeigto trešo ēku.«Panorama Plaza» nepabeigto ēku nopērk «Swedbank» meitasuzņēmums 2011. gadā "Ektornet" nopirka arī pārējo kompleksa daļu un 2013. gadā pārdeva dzīvojamo kompleksu tālāk, saglabājot sev iznomāšanai tikai kompleksa tirdzniecības un darījumu centru. Šai laikā tika plānots turpināt neuzbūvēto torņu celtniecību.Jauns.lv: Pārdots Panorama Plaza Par jauno dzīvojamo ēku īpašnieku kļuva 2012. gadā radītā SIA "Rossel" un pārsauca projekta dzīvojamo ēku daļu par "Panorama Residence".Ar nosaukumu "Panorama Residence" sāks pārdot "Panorama Plaza" dzīvokļus 09.09.2013

2017. gadā četrstāvīgajā biroju un tirdzniecības ēkā izcēlās ugunsgrēks, kurš tika likvidēts bez cietušajiem un bīstamiem ēkas bojājumiem.Diena.lv: Panorama Plaza biroju ēkā trešdien izcēlies ugunsgrēks Līdz tam ēkā regulāri bijušas ugunsgrēka viltus trauksmes drošības sistēmu pārāk augstās jutības dēļ.Evakuācija 'Panorama Plaza': apsaimniekotājs norāda uz jutīgu drošības sistēmu

2019. gadā pirmās divas celtnes funkcionēja,Kivi.lv: Lielirbes iela 11 UN 13, Panorama Plaza, Rīga, Šampēteris pārējo celtniecība joprojām nevirzījās un pa puscelto trešo ēku reizēm lodāja pusaudži.Youtube: Panorama Plaza nepabeigtā 16 stāvene / 10 pamestas ēkas Mežaparkā!

2021. gadā būvdarbi objektā atsākušies.

 Kompleksā ietilpstošās ēkas 
 Panorama Plaza Nosaukums Augst. Stāvi Gads Statuss Panorama Plaza I 99 27 2004—2006 Pabeigts Panorama Plaza II 114 32 2005—2007 Pabeigts Panorama Plaza III 114 32 2007—2024 Pabeigts Panorama Plaza IV 99 27 2008— Celtniecība apturēta

 Skatīt arī 
 Rīga
 Zemgales priekšpilsēta
 Pleskodāle — Rīgas apkaime
 Tipveida dzīvojamā apbūve Rīgā

 Atsauces 

 Ārējās saites 

 Ēku kompleksa profils portālā SkyscraperCity

Kategorija:Celtnes un būves Rīgā
Kategorija:Augstceltnes Rīgā